Patan

Patan er kjent for sin kulturelle arv og sin lange tradisjon innenfor kunst og kunsthåndverk.

 Område 
Patan ligger på en høyde over Bagmati-elven like sør for Katmandu i Katmandudalen. I dag er de to byene nærmest vokst sammen, og det er 2–3 km fra Durbar-plassen sentralt i Katmandus gamleby til Durbar-plassen i Patans sentrum.

Den ble bygget på et relativt tynt lag av leire og grus på den innerste delen av uttørret oldtidselv kalt Nagdaha.

Byen Patan har mer enn 20 000 husstander og en befolkning på rundt 115 000 mennesker innenfor et område på 459 hektar. Før Prithvi Narayan Shah av Gorkha erobret dalen, var byen det tredje største av dalens kongedømmer.

Byen strekker seg over 16 km² og er delt i 22 kommuner. Den hadde i 2005 183 316 beboere. En betydelig andel av befolkningen er engasjert i ulike former for handel, spesielt innenfor tradisjonelt håndverk og ulike former for småindustri i hytter og hus. De øvrige arbeider med landbruk. Byens lange og rike kunst og håndverkstradisjoner har mer enn noe annet sted i regionen frambrakt en rekke betydelige kunstnere. Berømte kunstnere og mesterhåndverkere som Arniko, Abhay Raj og Siddhi Raj har alle blitt født i her.

Byen ble opprinnelig bygd i formen til buddhisten Dharma-Chakra (Hjulet av rettferdighetens harme). Det er sagt at Indias legendariske hersker, Ashoka, besøkte dalen sammen med sin datter Charumati i år 250 f.Kr. og fikk reist fem hauger, Ashoka Stupas; fire på hver side og en i midten av byen. Størrelsen og formen til disse stupas synes å peke tilbake til deres antikke fortid. Det finnes mer enn 1 200 buddhistiske monumenter i ulike former og størrelser spredt i og rundt byen.

Det mest betydningsfulle monumentet er Patan Durbar Square (Patans Slottsplass), som har kommet på UNESCOs liste over verdens kultur- og naturarvsteder («Verdensarven») og er et av syv monumenter i Katmandu-dalen på denne listen for Asia.

 Historie 
Patan har trolig blitt grunnlagt på 200-tallet f.Kr. av Kirat-dynastiet og senere utviklet av Lichhavis på 500-tallet e.Kr. Byen ble ytterligere utviklet av Malla-ene i løpet av middelalderen.

Det er mange legender knyttet til navnet på byen. Den mest populære er legenden om guden Rato Machhindranath som ble fraktet til dalen fra Machhindranath i Assam av tre mennesker som representerte de tre kongedømmene i Katmandudalen. En av dem var kalt for Lalit, en bonde som bar guden Rato Machhindranath til dalen hele vegen fra Assam. Hensikten med å frakte guden var for overkomme en fryktelig tørke og det var en sterk tro på at guden ville gi regn igjen til Lalitpur. Det var på grunn av Lalits anstrengelser at guden kom og mange tror at byen har fått navn etter Lalit og at endelsen «pur» betyr «bosetning».

Lalitpur sies å ha blitt grunnlagt av kong Veer Deva i 299 e.Kr., men forskerne er enige om at Patan allerede var etablert og utviklet som by siden antikken. Flere historiske opptegnelser inkluderer andre legender som også indikerer at Patan er den eldste av alle byene i Katmandudalen. I henhold til en meget gammel Kirat-krønike var Patan grunnlagt av Kirit-herskere lenge før Lichhavi-herskerne ankom den politiske scene i dalen. I henhold til denne krøniken var Kirit-herskernes eldste kjent hovedstad Thankot. Hovedstaden ble muligens fjernet fra Thankot til Patan etter at Kirati-kongen Yalamber kom til maken en gang rundt andre århundret e.Kr.

Det er blitt sagt at kong Yalamber navnga denne byen etter seg selv og siden da har den gamle byen var kjent som Yala.

I 1597 ble Patan erobret av Katmandus kong Shiva Malla, som for en tid forente dalen i et kongedømme. Seinere ble Patan igjen et eget kongedømme, styrt av konger fra Malla-dynastiet fram til Gorkhas erobring.

 Kulturarv 
Patan er, sammen med Katmandu, Bhaktapur og Katmandudalen som helhet, et kjerneområde for den svært rike kulturarven til newar-folket, som bl.a. omfatter arkitektur, billedkunst, håndverk, musikk og dans, matkultur osv.

Kumbeshawar er angivelig det eldste templet i Patan, reist i 1392.

Et stykke utenfor Patan ligger Nepals eneste zoo.

Området Patan Durbar Square er et av de syv monumentområder i Katmandu-dalen. De syv monument-områdene er inkludert i Verdensarvens liste i 1979 som ett integrert sted. Alle disse monument-områdene er erklært verneverdig og beskyttet i henhold til Loven om bevaring av monumenter av 1956. Bevaringen av offentlige og private monumenter bestemmes av Departementet for arkeologi etter fastsatt bestemmelse i UNESCO/ICOMOS. Monumentene i Patan er markert med merkesteiner plassert på ulike steder i skisserte området.

 Spesielle steder 
Patan er et kunstsentrum. Det meste av nepalsk kunst knyttet til religionene, og det er derfor mange templer og bihars i byen.
 Patan Durbar Square: boligen til Malla-herskerne da Patan var et kongedømme, nå omgjort til museum.
 Hiranya Varna Mahaa Vihar: et buddhistisk tempel som lokalt kalles «Det gylne tempelet».
 Kumbeshwor-templet: et av de to femdelte pagode-templene i dalen.

 Eksterne lenker 

 Kart over Patan
 Reiseguide (engelsk)
 Rundt om i Patan (engelsk)
 Offisielt nettsted for Patans organisasjon for turisme (engelsk)
 Alfred Molons nettsted for reise og fotografier (tysk)
 Patan Museum (engelsk)

Kategori:Nepal
Kategori:Byer i Nepal
Kategori:Nepalsk kultur
Kategori:Bosetninger etablert på 200-tallet f.Kr.